Document ID: 32012R0052
Publication Date: 2012-01-20

Title and Content:
KOMISIJAS REGULA (ES) Nr. 52/2012
(2012. gada 20. janvāris),
ar ko groza Eiropas Parlamenta un Padomes Regulas (EK) Nr. 998/2003 II pielikumu attiecībā uz trešu valstu un teritoriju saraksta ierakstu par Amerikas Savienotajām Valstīm
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (1), un jo īpaši tās 10. pantu,
tā kā:
(1)
Regulā (EK) Nr. 998/2003 ir noteiktas dzīvnieku veselības prasības, kas piemērojamas lolojumdzīvnieku nekomerciālai pārvietošanai, un noteikumi pārbaudēm, kas attiecas uz šādu pārvietošanu. Regula attiecas uz tās I pielikumā norādīto sugu lolojumdzīvnieku nekomerciālu pārvietošanu starp dalībvalstīm vai no trešām valstīm.
(2)
Regulas (EK) Nr. 998/2003 II pielikuma C daļas sarakstā ir norādītas tādas trešas valstis un teritorijas, kurās nav trakumsērgas, un tādas trešas valstis un teritorijas, tostarp Amerikas Savienotās Valstis, attiecībā uz kurām konstatēts, ka risks ar lolojumdzīvnieku nekomerciālu pārvietošanu no tām Savienībā ievest trakumsērgu nav augstāks par risku, kas saistīts ar to pārvietošanu starp dalībvalstīm.
(3)
Ar Komisijas Regulu (EK) Nr. 18/2006 (2) grozītā Regula (EK) Nr. 998/2003 paredz Regulas (EK) Nr. 998/2003 II pielikuma C daļas ierakstā par Amerikas Savienotajām Valstīm iekļaut Guamu.
(4)
Amerikas Savienotās Valstis ir paziņojušas Komisijai, ka Regulas (EK) Nr. 998/2003 I pielikumā norādīto sugu dzīvnieku pārvietošanai nekomerciālos nolūkos starp Amerikas Savienotajām Valstīm un ASV Samoa, Ziemeļu Marianas salām, Puertoriko un ASV Virdžīnām arī ASV tiek piemēroti valsts nosacījumi.
(5)
Tāpēc šīs papildu teritorijas ir lietderīgi iekļaut Regulas (EK) Nr. 998/2003 II pielikuma C daļas ierakstā par Amerikas Savienotajām Valstīm.
(6)
Tāpēc attiecīgi būtu jāgroza Regula (EK) Nr. 998/2003.
(7)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Ierakstu par Amerikas Savienotajām Valstīm Regulas (EK) Nr. 998/2003 II pielikuma C daļā aizstāj ar šādu ierakstu:
“US
Amerikas Savienotās Valstis (tostarp AS - ASV Samoa, GU - Guama, MP - Ziemeļu Marianas salas, PR - Puertoriko un VI - ASV Virdžīnas)”.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 20. janvārī

Classification:
Level 1 Categories: 100147
100149
100161
100156
Level 2 Categories: 100283
100282
100193
100215
100279
100250
100281
Level 3 Categories: 2079
2479
1754
2119
2106
6205
2113
614
5259
2711
7207
1615
2200
5877
All Categories: 1296
1919
192
2562
2988
3191
3406
3411
6152
888